**Zoznam oprávnených výdavkov**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Oprávnené výdavky pre žiadateľa:**

* personálne výdavky[[1]](#footnote-1) – odborný personál, ktorý sa výlučne podieľa na odborných aktivitách projektu[[2]](#footnote-2);
* personálne výdavky1 súvisiace s riadiacim a administratívnym personálom[[3]](#footnote-3)
(riadiaci pracovníci: projektový manažér/finančný manažér; administratívni pracovníci: asistent projektového/finančného manažéra a iné)2;
* paušálna sadzba na ostatné výdavky projektu.
1. Pre personálne výdavky platí, že nesmú presiahnuť výšku obvyklú v danom odbore, čase a mieste a musia byť primerané úlohám a zodpovednostiam osôb zapojených do realizácie projektu. V prípade osobných výdavkov je nevyhnutné, aby žiadateľ rešpektoval odmeňovanie jednotlivých pracovných pozícií s ohľadom na jeho predchádzajúcu mzdovú politiku vrátane vyplatenia odmien. Pri uplatňovaní zjednodušeného vykazovania výdavkov pri národných projektoch je žiadateľ povinný deklarovať predchádzajúcu mzdovú politiku zamestnávateľa týkajúcu sa miezd a odmien (resp. prémií alebo rôznych variabilných zložiek naviazaných napr. na hospodárske výsledky žiadateľa) prehľadom miezd a odmien, ktorý žiadateľ predložil k záväznému návrhu Rozpočtu projektu, ktorý slúži na určenie výšky paušálnej sadzby. Údaje musia vychádzať z reálnych podkladov (platové dekréty zamestnancov) a musia byť overiteľné v čase odborného hodnotenia ŽoNFP, ako aj v priebehu implementácie projektu. [↑](#footnote-ref-1)
2. Výdavky vzniknuté výlučne na základe pracovnoprávneho vzťahu (pracovný pomer, dohody o prácach vykonávaných mimo pracovného pomeru) alebo obdobného pracovného vzťahu (štátnozamestnanecký pomer, výkon práce vo verejnom záujme). [↑](#footnote-ref-2)
3. Za oprávnené výdavky sa považujú aj personálne výdavky priamo súvisiace s riadiacim a administratívnym personálom, ak vznikli v oprávnenom období od vyhlásenia vyzvania. Uvedené platí v prípade uzavretia zmluvy o poskytnutí NFP a po nadobudnutí jej účinnosti. [↑](#footnote-ref-3)